**Ucideţi-mă**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ucideţi-mă în noapte, sub plânsetele femeilor părăsite

voi toţi, copii, bărbaţi, aristocraţi şi plebea

de stâlpul antic al singurătăţilor

pe unde trec izbindu-se de tâmplele cerului

amorurile mele, lăsate în praful otrăvit

de pe cearşaful nopţilor noastre

ucideţi-mă voi toţi purtători a unei fericiri efemere

atât vă cer

nimic altceva nu-mi puteţi voi dărui

decât să mă omorâţi de scăfârliile împletite

ce fac legământul între cer şi pământ

şi la sfârşit, după ce voi gusta

din mirodeniile morţii

să mă lăsaţi în singurătate

pentru că şi după moarte singurătatea are un gust

şi acela al dorinţei animalice de a fi omorât

şi nu de a se omorâ